CELEX: 52022PC0165
Language: fi
Date: 2022-04-08
Title: Ehdotus NEUVOSTON ASETUS unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2022 annetun asetuksen (EU) 2022/109 muuttamisesta

EUROOPAN KOMISSIO
            Bryssel 8.4.2022
            COM(2022) 165 final
            2022/0108(NLE)
            
            Ehdotus
            NEUVOSTON ASETUS
            unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2022 annetun asetuksen (EU) 2022/109 muuttamisesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Koska unionin ja Norjan väliset neuvottelut turskaa (Gadus morhua) pyytävien unionin laivastojen yhdenvertaisesta ja syrjimättömästä pääsystä Huippuvuorten vesille olivat kesken maaliskuussa 2022, neuvosto pidensi turskan 4 500 tonnin väliaikaisen unionin kiintiön soveltamisaikaa Huippuvuorten vesillä ja ICES-suuralueella 1 ja ICES-alueella 2b sijaitsevilla kansainvälisillä vesillä 31. maaliskuuta alkaen 30. huhtikuuta 2022 saakka (asetus (EU) 2022/[...
                  1
               ]). Myös Norja pidensi turskaa koskevan unionin väliaikaisen kiintiön soveltamisaikaa Huippuvuorten vesillä 30. huhtikuuta 2022 asti.
            
            
               Unionin ja Norjan välillä käytävät neuvottelut turskaa kalastavien unionin laivastojen yhdenvertaisesta ja syrjimättömästä pääsystä Huippuvuorten vesille ovat edelleen kesken. Komissio ehdottaa, että näiden neuvottelujen tulosta odoteltaessa neuvosto vahvistaa unionin kiintiön turskalle Huippuvuorten vesillä ja ICES-suuralueella 1 ja ICES-alueella 2b sijaitsevilla kansainvälisillä vesillä ennen kuin unionin väliaikaisen kiintiön pidennetty soveltamisaika päättyy 30. huhtikuuta 2022. Siihen asti kun neuvottelut on saatu päätöksen, turskan kalastusmahdollisuuksiksi Huippuvuorten vesillä ja ICES-suuralueella 1 ja ICES-alueella 2b sijaitsevilla kansainvälisillä vesillä merkitään pm (pro memoria). Heti kun neuvottelujen tulos on tiedossa, neuvostolle toimitetaan komission yksiköiden epävirallinen asiakirja, jossa esitetään asiaankuuluvat kalastusmahdollisuudet.
            
            
               •Yhdenmukaisuus muiden alaa koskevien politiikkojen säännösten kanssa
            
            
               Ehdotetut toimenpiteet ovat yhdenmukaisia yhteisen kalastuspolitiikan tavoitteiden ja sääntöjen sekä kestävää kehitystä koskevan unionin politiikan kanssa.
            
            
               •Yhdenmukaisuus unionin muiden politiikkojen kanssa
            
            
               Ehdotetut toimenpiteet ovat johdonmukaisia suhteessa unionin muuhun politiikkaan, erityisesti ympäristöalalla.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Ehdotuksen oikeusperusta on Euroopan unionin toiminnasta tehdyn sopimuksen 43 artiklan 3 kohta. 
            
            
               •Toissijaisuusperiaate (jaetun toimivallan osalta) 
            
            
               Ehdotus kuuluu Euroopan unionin toiminnasta tehdyn sopimuksen 3 artiklan 1 kohdan d alakohdassa tarkoitettuun unionin yksinomaiseen toimivaltaan. Sen vuoksi toissijaisuusperiaatetta ei sovelleta.
            
            
               •Suhteellisuusperiaate
            
            
               Ehdotuksessa kalastusmahdollisuudet jaetaan jäsenvaltioille asetuksen (EU) N:o 1380/2013
                  2
                tavoitteiden mukaisesti. Asetuksen (EU) N:o 1380/2013 16 ja 17 artiklan mukaan kunkin jäsenvaltion on päätettävä, miten sille jaetut kalastusmahdollisuudet voidaan jakaa sen lipun alla purjehtiville aluksille tiettyjen kalastusmahdollisuuksien jakamista koskevien perusteiden mukaisesti. Sen vuoksi jäsenvaltiot voivat käyttää valitsemaansa sosiaaliseen/taloudelliseen malliin perustuvaa harkintavaltaa, kun ne jakavat ehdotuksen kattaman suurimman sallitun saaliin (TAC).
            
            
               Ehdotuksella ei ole uusia rahoitusvaikutuksia jäsenvaltioille. Neuvosto vahvistaa kalastusmahdollisuudet vuosittain, ja niiden täytäntöönpanemiseksi tarvittavat julkiset ja yksityiset resurssit ovat jo olemassa.
            
            
               •Toimintatavan valinta
            
            
               Ehdotettu sääntelytapa: asetus.
            
         
         
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Ei sovelleta.
               
            
            
               •Sidosryhmien kuulemiset
            
            
               Komissio on turskaa kalastavien unionin laivastojen yhdenvertaisesta ja syrjimättömästä pääsystä Huippuvuorten vesille Norjan kanssa käytyjen neuvotteluiden aikana tiedottanut ja kuullut sidosryhmiä, erityisesti kalastusalan edustajia ja pitkän matkan laivaston neuvoa-antavaa toimikuntaa. Komissio on myös pitänyt säännöllisesti yhteyttä jäsenvaltioiden viranomaisiin teknisten kokousten ja kalastuspolitiikkaa käsittelevän neuvoston työryhmän kokousten kautta. 
            
            
               •Asiantuntijatiedon keruu ja käyttö
            
            
               Ehdotus perustuu käytettävissä oleviin kansainvälisen merentutkimusneuvoston (ICES) tieteellisiin lausuntoihin ja asianomaisten osapuolten kanssa käytyihin keskusteluihin.
            
            
               •Vaikutustenarviointi
            
            
               Norjan kanssa käytävien neuvottelujen valmistelussa ja niiden aikana on käsitelty kaikkia seikkoja, jotka ovat merkityksellisiä ehdotukseen sisältyvien kalastusmahdollisuuksien mahdollisten vaikutusten arvioinnin kannalta.
            
            
               •Sääntelyn toimivuus ja yksinkertaistaminen
            
            
               Ei sovelleta.
            
            
               •Perusoikeudet
            
            
               
                  Ei sovelleta.
               
            
            
               4.TALOUSARVIOVAIKUTUKSET
            
            
               Ehdotetuilla toimenpiteillä ei ole vaikutuksia talousarvioon.
            
            
               5.LISÄTIEDOT
            
            
               Yhdeksäntenä päivänä helmikuuta 1920 tehdyssä Huippuvuoria koskevassa kansainvälisessä sopimuksessa, jäljempänä ’vuoden 1920 Pariisin sopimus’, myönnetään kaikille kyseisen sopimuksen osapuolille yhtäläinen ja syrjimätön pääsy luonnonvaroihin, mukaan lukien kalastuksen osalta. 
            
            
               Norja vahvisti joulukuussa 2020 lainsäädännössään turskalle unionin kiintiön Huippuvuorten vesillä vuodeksi 2021. Kyseinen kiintiö oli huomattavasti pienempi (6 760 tonnia pienempi) kuin neuvoston joulukuussa 2020 vahvistama unionin kiintiö Huippuvuorten vesillä ja ICES-suuralueella 1 ja ICES-alueella 2b sijaitsevilla kansainvälisillä vesillä vuodeksi 2021 (asetus (EU) 2021/92)
                  3
               . 
            
            
               Komissio on tehnyt asian osalta yhteistyötä Norjan kanssa ja jatkaa yhteistyötä vuosina 2021 ja 2022.
            
            
               2022/0108 (NLE)
            
         
         
            
               Ehdotus
            
            
               NEUVOSTON ASETUS
            
            
               unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2022 annetun asetuksen (EU) 2022/109 muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvoston asetuksessa (EU) 2022/109
                  4
                vahvistetaan unionin vesillä ja unionin kalastusaluksiin tietyillä unionin ulkopuolisilla vesillä sovellettavat tiettyjen kalakantojen ja kalakantaryhmien kalastusmahdollisuudet vuodeksi 2022. 
            
            
               (2)Neuvoston asetuksessa (EU) 2022/109 vahvistetaan turskaa (Gadus morhua) Huippuvuorten (Svalbard) vesillä sekä ICES-suuralueella 1 ja ICES-alueella 2b sijaitsevilla kansainvälisillä vesillä kalastaville unionin laivastoille vuoden 2022 ensimmäiselle neljännekselle 4 500 tonnin väliaikainen unionin kiintiö. Kyseisen 4 500 tonnin unionin kiintiön soveltamisaikaa pidennettiin neuvoston asetuksella (EU) 2022/[...
                  5
               ] 30 päivään huhtikuuta 2022.
            
            
               (3)Turskaa koskeva unionin kiintiö Huippuvuorten vesillä sekä ICES-suuralueella 1 ja ICES-alueella 2b sijaitsevilla kansainvälisillä vesillä olisi vahvistettava ennen unionin väliaikaisen kiintiön pidennetyn soveltamisajan päättymistä 30 päivänä huhtikuuta 2022. Kyseinen unionin kiintiö olisi vahvistettava turskaa kalastavien unionin laivastojen tasavertaisesta ja syrjimättömästä pääsystä Huippuvuorten vesille unionin ja Norjan välillä käytyjen neuvottelujen tuloksen mukaisesti.
            
            
               (4)Mahdolliset kiintiöt olisi jaettava jäsenvaltioille neuvoston päätöksen 87/277/ETY
                  6
                mukaisesti ja ottaen huomioon Puolan osuus unionin kiintiöstä ja Yhdistyneen kuningaskunnan unionista eroamisen vuoksi tarvittavat mukautukset.
            
            
               (5)Sen vuoksi asetusta (EU) 2022/109 olisi muutettava.
            
            
               (6)Asetuksessa (EU) 2022/109 vahvistettuja saalisrajoituksia sovelletaan 1 päivästä tammikuuta 2022. Saalisrajoituksia koskevia, tällä asetuksella käyttöön otettavia säännöksiä olisi sen vuoksi myös sovellettava kyseisestä päivästä. Tällainen taannehtiva soveltaminen ei rajoita oikeusvarmuuden ja luottamuksensuojan periaatteiden soveltamista, koska asianomaisia kalastusmahdollisuuksia on lisätty. Tämän asetuksen olisi kiireellisyyden vuoksi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä,
            
            
            
               ON HYVÄKSYNYT TÄMÄN ASETUKSEN:
            
            
               1 artikla 
                  Asetuksen (EU) 2022/109 muuttaminen
            
            
               Muutetaan asetus (EU) 2022/109 seuraavasti: 
            
            
               Korvataan liitteessä IB oleva neljäs taulukko seuraavasti:
            
            
               ”
            
            
                     
                        Laji:
                     
                  
                  
                     
                        Turska
                     
                     
                        Gadus morhua
                     
                  
                  
                     
                        Alue:
                     
                  
                  
                     
                        1 ja 2b
                     
                     
                        (COD/1/2B.)
                     
                  
               
                     
                        Saksa
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                        Analyyttinen TAC
                     
                     
                        Asetuksen (EY) N:o 847/96 3 artiklaa ei sovelleta
                     
                     
                        Asetuksen (EY) N:o 847/96 4 artiklaa ei sovelleta.
                     
                  
               
                     
                        Espanja
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Ranska
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Puola
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Portugali
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                        Muut jäsenvaltiot
                     
                  
                  
                     
                        pm
                     
                  
                  
                     
                        (1)(2)(3)
                     
                  
                  
                     
                  
               
                     
                        Unioni
                     
                  
                  
                     
                        pm
                     
                  
                  
                     
                        (1)(2)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Ei sovelleta
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Unionin pyydettävissä olevan turskakannan osuuden myöntäminen Huippuvuorten ja Karhusaaren vyöhykkeellä ja sen kanssa saadut koljan sivusaaliit eivät vaikuta millään tavoin vuoden 1920 Pariisin sopimuksesta johtuviin oikeuksiin ja velvoitteisiin.
                     
                  
               
                     
                        (2)
                     
                  
                  
                     
                        Koljan sivusaaliit voivat olla enintään 14 prosenttia vetokertaa kohden. Sivusaaliina saadun koljan määrät lisätään turskan kiintiöön.
                     
                  
               
                     
                        (3)
                     
                  
                  
                     
                        Saksaa, Espanjaa, Ranskaa, Puolaa ja Portugalia lukuun ottamatta. Tähän jaettuun kiintiöön luettavat saaliit ilmoitetaan erikseen (COD/1/2B_AMS).
                     
                  
               
         
            
               ”
            
            
               2 artikla
            
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2022.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Neuvoston asetus (EU) 2022/[...].
               
               
                  
                     (2)
                  
                        Euroopan parlamentin ja neuvoston asetus (EU) N: o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22–61).
               
               
                  
                     (3)
                  
                        Neuvoston asetus (EU) 2021/92, annettu 28 päivänä tammikuuta 2021, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2021 (EUVL L 31, 29.1.2021, s. 31–192).
               
               
                  
                     (4)
                  
                        Neuvoston asetus (EU) 2022/109, annettu 27 päivänä tammikuuta 2022, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2022 (EUVL L 21, 31.1.2022, s. 1–164).
               
               
                  
                     (5)
                  
                        Neuvoston asetus (EU) 2022/[...].
               
               
                  
                     (6)
                  
                        Neuvoston päätös 87/277/ETY, tehty 18 päivänä toukokuuta 1987, turskan pyyntimahdollisuuksien jaosta Huippuvuorten alueella ja Karhusaarella sekä NAFO-sopimuksessa määritellyllä 3 M-alueella (EYVL L 135, 23.5.1987, s. 29).